DOCUMENTS. 269 



jam seni requies, jam corona debebatur emerito, ait bealus 

 abbas Claravallensis , tanquam novus in Christo miles 

 Guarinus nova iterum sibi excitabat bella , provocabat ad- 

 versarium , et rem fortium prsesumebat ; vincebat annos 

 animus , et frigente jam corpora fervebat adliuc sanctum 

 in cordc desiderium , nee sentiebat rugosa carnis spiritus 

 promptus . Magis magisque in dies crebrescente sanctitatis 

 et sapientise Guarini fama , ad regendam Sedunensem ec- 

 clesiam, in locum defuncli Edmondi episcopi, communibus 

 cleri et populi votis assumptus est, anno supra millesimum 

 centesimo trigesimo octavo . Munus ultro oblatum , suis 

 ipse oculis vilis et abjectus , ut susciperet , non nisi semel 

 et iterum jubente Innocentio secundo, pontifice maximo, 

 adduci potuit . Ea in dignitate constitutus , consueta Vi- 

 vendi ratione prope nihil immutata , incredibili zelo , 

 SBtate licet provectiori , qusecumque sunt , episcopalis sol- 

 licitudinis partes exegit , collapsam instaurans cleri disci- 

 plinam, corruptos plebis mores emcndans, bonis operibus, 

 sermone, doctrina, cunctos erudiens ad salutem . In Alpensi 

 monasterio , quo spiritualibus exercitiis liberius ut juxta 

 priscam vitse normam vacaret , identidem secedebat ; in- 

 commoda valetudine tentatus, instantc jam ad urbem epis- 

 copalem reditu , nihilhominus , gregis revisendi studio 

 vires sufficiente , in viam se dedit . Ubi ad montem baud 

 ita procul dissitum pervenit , ultra progredi non valens , 

 iter retro vertit et aegre admodum ccenobium repetiit , 

 ibique ingravescente morbo, paucos intra dies, extremum 

 diem clausit , anno circiler millesimo centesimo quadra- 

 gesimo secundo . Corpus ejus ibidem marmoreo tumulo 

 reconditum , frequent! accessu et religione, reverantur 

 indigensfi et vicini populi . 



